Rapport mill-Kummissjoni Dwar l-applikazzjoni matul is-sena 2007 tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni /* KUMM/2008/0630 finali */





[pic] | KUMMISSJONI TAL-KOMUNITAJIET EWROPEJ | Brussel 10.10.2008 KUMM(2008) 630 finali RAPPORT MILL-KUMMISSJONI Dwar l-applikazzjoni matul is-sena 2007 tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni RAPPORT MILL-KUMMISSJONI Dwar l-applikazzjoni matul is-sena 2007 tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni KELMTEJN QABEL Dan ir-Rapport, li jkopri s-sena 2007, sar skont l-Artikolu 17(1) tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni[1]. L-anness għal dan ir-rapport fih dejta tal-istatistika dwar it-trattament tat-talbiet għall-aċċess. F'dan ir-rigward, għandu jiġi enfasizzat li l-istatistika hi biss dwar it-talbiet ta' aċċess għal dokumenti li ma kinux ippubblikati u ma tinkludi la l-ordnijiet tad-dokumenti diġà ppubblikati u lanqas it-talbiet għal informazzjoni. 1. Politika Ta’ Trasparenza[2] Il-Kummissjoni organizzat konsultazzjoni pubblika dwar ir-reviżjoni tal-leġiżlazzjoni dwar l-aċċess tal-pubbliku għad-dokumenti, wara l-pubblikazzjoni tagħhom, fit-18 ta' April 2007, u dwar Green Paper fuq is-suġġett[3]. 2. Reġistri u Siti fuq l-Internet 2.1. Fl-aħħar tal-2007, ir-reġistru tad-dokumenti tal-Kummissjoni kien fih 86 887 dokument. (ara t-tabella fl-anness). 2.2. Ir-Regolament jipprevedi fl-Artikolu 9(3) li d-dokumenti hekk imsejħa “sensittivi”[4] jitniżżlu biss fir-reġistru bi qbil mal-awtorità ta' oriġini. Fl-2007, l-ebda dokument sensittiv fis-sens ta’ din id-dispożizzjoni ma kien jagħmel parti mill-kopertura tar-reġistru. 2.3. Id-dejta dwar il-konsultazzjoni tas-sit “Trasparenza u aċċess għad-dokumenti”, aċċessibbli fuq is-server EUROPA hija kif ġej: Numru ta’ viżitaturi | Numru ta’ sessjonijiet | Paġni viżwalizzati | Total | 39.013 | 53.848 | 65.156 | Medja fix-xahar | 3.251 | 4.487 | 5.430 | 3. Kooperazzjoni mal-Istituzzjonijiet l-oħra u l-Istati Membri Minħabba r-regola ta’ rotazzjoni, il-Parlament Ewropew laqqa’ lill- Kummissjoni Interistituzzjonali , stipulata fl-Artikolu 15(2) tar-Regolament, fit-2 ta’ Ottubru 2007. Barra minn dan, is-servizzi tat-tliet istituzzjonijiet inkarigati mill-implimentazzjoni tar-Regolament komplew, matul l-2007, il-forum ta' skambju tagħhom dwar kwistjonijiet ta' natura ġuridika relatati mal-applikazzjoni tar-Regolament. 4. Analiżi tal-Applikazzjonijiet Għal Aċċess 4.1. It-tendenza għal żieda kostanti tan-numru ta' applikazzjonijiet inizjali osservata wara l-adozzjoni tar-Regolament ġiet ikkonfermata fis-sena 2007. Għal din is-sena, 4196 talba inizjali ġew irreġistrati mis-servizzi, jiġifieri 355 talba iktar milli fl-2006. 4.2. In-numru ta' applikazzjonijiet ta' konferma naqas notevolment; ġew irreġistrati 273 applikazzjoni fl-2007 kontra 140 fl-2006. 4.3. F’dak li jirrigwarda t-tqassim tal-applikazzjonijiet skont l-oqsma ta ’ interess , l-oqsma tal-kooperazzjoni dwar il-ġustizzja, it-trasport u l-enerġija, il-kompetizzjoni, is-suq intern, l-ambjent u l-politika tal-impriża jammontaw għal 40% tat-talbiet. 4.4. It- tqassim tat-talbiet skont il-kategoriji soċjoprofessjonali kkonferma l-importanza tal-applikazzjonijiet li oriġinaw mill-qasam akkademiku, li baqgħu l-iktar numerużi, u kienu iktar minn 30% tat-talbiet. 4.5. Fl-aħħarnett, it- tqassim ġeografiku tal-applikazzjonijiet baqa’ wkoll kostanti. Madwar 20% tat-talbiet joriġinaw minn persuni jew minn organizzazzjonijiet imwaqqfa fil-Belġju, minħabba fin-numru ta' intrapriżi, minn uffiċċji ta' avukati jew minn assoċjazzjonijiet jew NGOs li joperaw fuq livell Ewropew. Barra dan, il-biċċa l-kbira tal-applikazzjonijiet joriġinaw mill-Istati Membri l-iktar popolati: il-Ġermanja, Franza, l-Italja, ir-Renju Unit, l-Olanda u Spanja, li b’kollox ilaħħqu għal ftit iktar min-nofs l-aplikazzjonijiet (49,18 %). Il-parti tal-Istati Membri l-ġodda għadha modesta. 5. L-Applikazzjoni tal-Eċċezzjonijiet għad-Dritt ta' Aċċess 5.1. Il-perċentwali ta' tweġibiet pożittivi fil-fażi inizjali tal-applikazzjonijiet baqgħet prattikament l-istess imqabbla mas-snin ta' qabel. F’72,71% tal-każijiet (meta mqabbel ma’ 73,83 % fl-2006) id-dokumenti ġew żvelati b'mod sħiħ u 3,88% tal-każijiet (meta imqabbel ma’ 2.94% fl-2006) ingħataw aċċess parzjali għad-dokumenti mitluba. 5.2. Il-perċentwali tad-deċiżjonijiet li jikkonfermaw il-pożizzjoni inizjali naqas ftit (66,30 % meta mqabbel ma’ 69,29% tal-każijiet fl-2006). Il-perċentwali tat-tweġibiet totalment pożittivi wara rifjut inizjali kważi rdoppja (15,38 % meta mqabbel ma' 8,57 % fl-2006). Il-perċentwali tad-deċiżjonijiet li jagħtu aċċess parzjali wara rifjut inizjali naqas ftit (18.32 % minn 22.14 % fl-2006). 5.3. Fl-istadju inizjali, iż-żewġ raġunijiet ewlenin għar-rifjut huma: - il-protezzjoni tal-għan tal-attivitajiet ta' spezzjoni, ta' inkjesta u ta' verifika (artikolu 4(2), it-tielet inċiż), għalkemm huwa rreġistrat tnaqqis meta mqabbel mal-2006 (23,48% ta' rifjuti, kontra 30,72 % fl-2006); - il-protezzjoni tal-proċess ta' deċiżjoni tal-Kummissjoni (Artikolu 4(3)), b'perċentwali ta' 19,29% tal-każijiet dwar opinjonijiet għall-użu intern u ta' 12,02% ta' dawk li d-deċiżjoni għadha ma tteħditx, jiġifieri total ta' 31.31 % rifjut). Il-protezzjoni tar-relazzjonijiet internazzjonali kif ukoll il-protezzjoni tal-interessi kummerċjali qed jiżdiedu b’mod konsistenti, b’10,98 % (kontra 7,06% fl-2006), u 10,79 % (kontra 8,94 % fl-2006) tal-każijiet ta’ rifjut rispettivament. 5.4. Ir-raġunijiet ewlenin li jiġġustifikaw il-konferma ta’ rifjut ta’ aċċess huma l-protezzjoni tal-interessi kummerċjali (imsemmija f’25,25 % tal-każijiet ta’ rifjut, kontra kważi 16,5% fl-2006), u l-protezzjoni tal-għan tal-attivitajiet ta’ inkjesta (24,75 %, kontra 27,18 % fl-2006). L-oppożizzjoni tal-Istat Membru għall-iżvelar ta’ dokumenti li joriġinaw minnu huwa fit-tielet post b’19,1 % tal-każijiet ta’ rifjut (kontra kważi 10,19% fl-2006). 6. Ilmenti ppreżentati lill-Ombudsman Ewropew 6.1. Matul is-sena 2007, l-Ombudsman għalaq 16-il fajl ta' lmenti kontra l-Kummissjoni dwar rifjuti tal-għoti ta' dokumenti[5]: 3 każijiet ingħalqu mingħajr ma kien hemm amministrazzjoni ħażina | 2290/2004/IP | 260/2006/BU[6] | 723/2006/WP | 9 każijiet ingħalqu b’kummenti | 1434/2004/PB | 144/2005/PB | 1693/2005/PB | 1844/2005/GG | 3002/2005/PB | 3193/2005/TN | 2196/2006/SAB | 3697/2006/PB | 668/2007/MHZ | 4 każijiet ingħalqu mingħajr ma tkompliet l-inkjesta | 3269/2005/TN | 2654/2006/PB[7] | 3678/2006/JMA[8] | 349/2007/PB[9] | 6.2. Il-Medjatur irċeva tlettax-il ilment matul is-sena 2007 dwar ir-rifjut ta' komunikazzjoni tad-dokumenti. 7. Kawżi ġudizzjarji 7.1. Il-Qorti tal-Prim’Istanza ħarġet żewġ sentenzi f'kawżi dwar deċiżjonijiet tal-Kummissjoni li jirrifjutaw totalment jew parzjalment l-aċċess għal dokumenti fuq il-bażi tar-Regolament 1049/2001. 7.1.1. Sentenza tal-Qorti tal-Prim'Istanza tat-12 ta' Settembru 2007, kawża T-36/04, Assoċjazzjoni tal-Istampa Internazzjonali A.S.B.L. ("API") kontra L-Kummissjoni: Il-Qorti tal-Prim' Istanza annullat parzjalment id-Deċiżjoni tal-Kummissjoni dwar ir-rifjut tal-aċċess għat-talbiet tagħha li għamlet matul bosta proċeduri fil-Qorti tal-Ġustizzja u fil-Qorti tal-Prim Istanza. Il-Qorti tal-Prim Istanza jispeċifikat li, meta f'kawża l-udjenza tkun għadha ma saritx, l-eċċezzjoni "proċeduri ġurisdizzjonali” tapplika mingħajr ma l-istituzzjoni jkollha tipproċedi għal eżami konkret ta’ kull dokument ikkonċernat. Min-naħa l-oħra, wara li ssir is-seduta ta' smigħ, il-Kummissjoni għandha l-obbligu li twettaq eżami konkret ta' kull dokument ikkonċernat sabiex tivverifika, fir-rigward tal-kontenut tiegħu, jekk dan ikunx jista' jiġi divulgat jew inkella jekk id-divulgazzjoni tiegħu tipperikolax il-proċedura ġurisdizzjonali li għaliha huwa jagħmel riferiment. F’każ ta’ rifjut, tkun meħtieġa raġuni speċifika li tispjega r-riskju. Barra minn hekk, il-Qorti tqis li, fil-każ ta’ każijiet konnessi, is-sempliċi fatt li kienu konnessi ma kienx biżżejjed biex jiġi rrifjutat l-aċċess. F’dak li jirrigwarda l-proċeduri ta’ ksur, il-Qorti tal-Prim’Istanza tqis li minħabba li l-għan huwa li tintlaħaq soluzzjoni bonarja kompliet tiġġustifika rifjut saħansitra wara s-seduta ta' smigħ u sakemm tingħata s-sentenza tal-Qorti tal-Ġustizzja. Il-Kummissjoni, l-Iżvezja u l-API ppreżentaw appell fil-Qorti tal-Ġustizzja kontra din id-deċiżjoni. 7.1.2. Sentenza tal-Qorti tal-Prim'Istanza tat-8 ta' Novembru 2007, kawża T-194/04, The Bavarian Lager Company Limited vs Il-Kummissjoni Il-Qorti tal-Prim’Istanza annullat deċiżjoni tal-Kummissjoni dwar ir-rifjut tal-aċċess għall-ismijiet ta’ ċerti persuni esterni li ħadu sehem f’laqgħa, u indikat li l-aċċess għad-dokumenti li fihom dejta ta’ natura personali tiddependi biss fuq l-applikazzjoni tar-Regolament 1049/2001. Il-Qorti tal-Prim’Istanza, wara li analiżżat ir-relazzjoni bejn ir-Regolament 1049/2001 u 45/2001[10], speċifikat li l-eċċeżżjoni stipulata fl-Artikolu 4(2)(b) tar-Regolament 1049/2001 tirrigwarda biss id-dejta ta’ natura personali li tista' b’mod konkret u b'mod effettiv tipperikola l-protezzjoni tal-privatezza u l-integrità tal-individwu. Fir-rigward tal-ħarsien tal-għanijiet tal-attivitajiet ta’ inkjesta, il-Qorti tal-Prim’Istanza tispeċifika li l-Istituzzjoni għandha turi in concreto li l-iżvelar tad-dokument bl-ismijiet ikkonċernat jipperikola b’mod konkret u effettiv l-attività tal-inkjesta. Il-Kummissjoni introduċiet ukoll appell fil-Qorti tal-Ġustizzja kontra din id-deċiżjoni sabiex il-Qorti tiġġustifika r-relazzjoni bejn iż-żewġ regolamenti. 7.2. Barra minn hekk, il-Qorti tal-Ġustizzja annullat deċiżjoni tal-Qorti tal-Prim’Istanza[11] kif ukoll id-Deċiżjoni tal-Kummissjoni relevanti dwar ir-rifjut ta’ aċċess ta’ ċerti dokumenti li joriġinaw minn Stat Membru skont ir-Regolament 1049/2001. Din kienet id-Deċiżjoni tal-Qorti tal-Ġustizzja tat-18 ta’ Diċembru 2007 fil-Kawża C-64/05P l-Iżvezja kontra l-Kummissjoni : Il-Qorti tal-Ġustizzja ddikjarat li l-Artikolu 4(5) tar-Regolament ma jagħtix lill-Istat Membru d-dritt ta’ veto ġenerali u mingħajr kundizzjonijiet li jippermettilu li jopponi b’mod diskrezzjonali l-iżvelar tad-dokumenti li joriġinaw minnu. Bil-kuntrarju, l-Istat Membru huwa obbligat li jispjega l-oppożizzjoni tiegħu fir-rigward tal-eċċezzjonijiet stipulati fir-Regolament. Il-Qorti tal-Ġustizzja tispeċifika li fin-nuqqas ta’ din l-ispjegazzjoni, l-Istituzzjoni għandha, jekk min-naħa tagħha din tqis li ma tapplika l-ebda waħda mill-eċċezzjonijiet imsemmija, tagħti aċċess għad-dokument mitlub. 7.3. Fl-2007 kien hemm 15-il rikors ġdid, sitta minnhom appelli, kontra deċiżjonijiet tal-Kummissjoni taħt ir-Regolament 1049/2001[12]: Il-Kawża C-514/07P, Sveżja/API u L-Kummissjoni | Il-Kawża C-528/07P, API/Il-Kummissjoni | Il-Kawża C-532/07P, Il-Kummisjsoni/ API | Il-Kawża C-139/07P, Il-Kummissjoni/ Technische Glaswerke Ilmenau GmbH | Il-Kawża C-122/07P, Eurostrategies SPRL/ Il-Kummissjoni | Il-Kawża C-107/07P, Friedrich Weber/ Il-Kummissjoni | Il-Kawża T-480/07, SIMSA/Il-Kummissjoni | Il-Kawża T-479/07, Nuova Agricast srl/ Il-Kummissjoni | Il-Kawża T-477/07, Cofra srl/ Il-Kummissjoni | Il-Kawża T-478/07, Cofra srl/ Il-Kummissjoni | Il-Kawża T-417/07, Lodato Gennaro & C. Spa/ Il-Kummissjoni | Il-Kawża T-399/07, Basell Polyolefine GmbH/ Il-Kummissjoni | Il-Kawża T-392/07 Guido Strack/ Il-Kummissjoni | Il-Kawża T-111/07, Agrofert Holding a.s./ Il-Kummissjoni | Il-Kawża T-68/07, Landtag Schleswig-Holstein/ Il-Kummissjoni | 8. Konklużjonijiet 8.1. It-tip ta’ talbiet u raġunijiet għal rifjut: Bħas-snin ta' qabel, l-impressjoni ġenerali li toħroġ mill-analiżi tat-talbiet għall-aċċess hi li proporzjon kbir minn dawn jikkonċerna l-attivitajiet tal-Kummissjoni fil-qasam tal-kontroll tal-applikazzjoni tal-liġi Komunitarja. F'bosta każijiet, dawn it-talbiet għall-aċċess isiru bl-għan li jiġu akkwistati dokumenti li x'aktarx li jappoġġjaw il-pożizzjoni ta' min jagħmel it-talba fil-kuntest ta' ilment, per eżempju dwar ksur suspettat tad-dritt Komunitarju, jew ta' rikors amministrattiv jew ġudizzjarju. Għandu jiġi nnutat li dawn it-talbiet ġeneralment jinvolvu volumi kbar ta’ dokumenti li l-analiżi tagħhom toħloq xogħol amministrattiv kbir. Ta' min jinnota wkoll li, l-eċċezzjoni dwar il-protezzjoni tal-proċess ta' deċiżjoni tal-Kummissjoni hija invokata l-aktar sabiex tipproteġi t-teħid ta' deċiżjonijiet individwali. Fil-qasam leġiżlattiv, hemm iktar u iktar dokumenti direttament aċċessibbli għall-pubbliku, mingħajr ma jkun hemm bżonn li t-talba għall-aċċess tiġi ppreżentata lill-Kummissjoni. Id-Direttorati Ġenerali tal-Kummissjoni żviluppaw is-siti tal-Internet tagħhom dwar il-politiki speċifiċi u permezz ta’ dan għandhom numru konsiderevoli ta’ dokumenti għad-disponibbiltà tal-pubbliku. L-eċċezzjoni dwar il-protezzjoni tal-interessi kummerċjali, li qed tikber b'rata konsiderevoli, hija l-iktar imsemmija fil-qafas tat-talbiet ta' aċċess dwar fajls li jirrigwardaw il-politika tal-kompetizzjoni. Dawn ix-xejriet, li qed jiżdiedu iktar ma jgħaddi ż-żmien, servew biex il-Kummissjoni tfassal il-proposti tagħha għall-emendi tar-Regolament. 8.2. Evoluzzjoni tal-każistika: Il-Qorti tal-Prim’Istanza speċifikat dawn il-punti: - meta f'kawża s-seduta ta’ smigħ tkun għadha ma saritx, l-eċċezzjoni "proċeduri ġurisdizzjonali” tapplika mingħajr ma l-istituzzjoni jkollha tipproċedi għal eżami konkret ta’ kull dokument ikkonċernat. - l-eċċezzjoni “inkjesta” f’dak li jirrigwarda ksur tal-liġi Komunitarja tapplika wkoll wara li tkun saret is-seduta ta’ smigħ u sakemm tingħata s-sentenza. Wara d-deċiżjoni tal-Qorti tal-Ġustizzja, din ir-raġuni ma tibqax tapplika.-{}- - l-aċċess għal dokumenti li fihom dejta ta' natura personali jaqa' fl-ambitu tar-Regolament 1049/2001. L-eċċezzjoni stipulata fl-Artikolu 4(1)(b) tikkonċerna biss id-dejta ta' natura personali li tista’ xxekkel b'mod konkret u effettiv il-ħajja privata u l-integrità tal-individwu. Barra minn hekk, il-Qorti tal-Ġustizzja ħassret l-interpretazzjoni tal-Qorti tal-Prim’Istanza dwar id-dritt ta’ oppożizzjoni tal-Istat Membru għall-iżvelar ta’ dokumenti li joriġinaw minnu fit-tifsira li l-Istat Membru huwa obbligat li jispjega l-oppożizzjoni tiegħu fir-rigward tal-eċċezzjonijiet stipulati fir-Regolament. Fil-proposta tagħha li r-Regolament jinkiteb mill-ġdid, il-Kummissjoni kkunsidrat l-iżviluppi tal-każistika. ANNESS Statistika dwar l-applikazzjoni tar-Regolament 1049/2001 1. AMBITU TAR-REġISTRU 2002 | 2.095 | 6.478 | 134 | 116 | 3.066 | 11.889 | 2003 | 2.338 | 6.823 | 135 | 113 | 2.467 | 11.876 | 2004 | 2.327 | 7.484 | 134 | 145 | 2.718 | 12.808 | 2005 | 2.152 | 7.313 | 129 | 126 | 2.674 | 12.394 | 2006 | 2.454 | 6.628 | 129 | 380 | 3.032 | 12.623 | 2007 | 2.431 | 6.647 | 129 | 717 | 3.255 | 13.179 | Total | 15.753 | 46.762 | 790 | 1.597 | 21.985 | 86.887 | TALBIET INIZJALI 2. NUMRU TA’ TALBIET 2005 (1) | 2006 | 2007 | 3 396 | 3 841 | 4196 | 3. REAZZJONIJIET 2005 (1) | 2006 | 2007 | numru | % | numru | % | numru | % | TALBIET TA' KONFERMA 4. NUMRU TA’ TALBIET 2005 (1) | 2006 | 2007 | 233 | 140 | 273 | 5. REAZZJONIJIET 2005 (1) | 2006 | 2007 | numru | % | numru | % | numru | % | (1) Din l-informazzjoni tvarja mhux ħażin mill-informazzjoni mogħtija fir-rapporti ta' qabel, u dan minħabba daħla ta' kjarifika tad-definizzjoni tat-talbiet, li issa bdiet tiġi applikata għall-ipproċessar tad-dejta rreġistrata. ID-DISTRIBUZZJONI TAR-RIFJUTI SKONT L-EċċEZZJONI APPLIKATA (%) 6. TALBIET INIZJALI 2005 | 2006 | 2007 | 4.1.a. protezzjoni tal-interess pubbliku - l-ewwel inċiż - is-sigurtà pubblika | 0,28 | 1,53 | 1,19 | 4.1.a. protezzjoni tal-interess pubbliku - it-2 inċiż - id-difiża u l-kwistjonijiet militari | 0,21 | 0,60 | 2,23 | 4.1.a. protezzjoni tal-interess pubbliku - it-3 inċiż - ir-relazzjonijiet internazzjonali | 4,17 | 7,06 | 10,98 | 4.1.a. protezzjoni tal-interess pubbliku - ir-4 inċiż - il-politika finanzjarja, monetarja jew ekonomika | 2,55 | 1,19 | 1,26 | 4.1.b. Protezzjoni tal-ħajja privata u l-integrità tal-individwu | 3,68 | 4,85 | 5,04 | 4.2. l-1 inċiż - Protezzjoni tal-interessi kummerċjali | 7,78 | 8,94 | 10,79 | 4.2. It-2 inċiż - Protezzjoni tal-proċeduri leġiżlattivi u pariri leġali | 8,63 | 7,49 | 6,08 | 4.2. It-3 inċiż - Protezzjoni tal-attivitajiet ta' spezzjoni, inkjesta u verifika | 41,80 | 30,72 | 23,48 | 4.3.l-1 subparagrafu - Proċedura ta’ teħid ta’ deċiżjonijiet, deċiżjoni li għadha ma tteħditx | 12,73 | 14,30 | 12,02 | 4.3. It-2 subparagrafu - Proċedura ta’ teħid ta’ deċiżjonijiet, deċiżjoni li diġà ttieħdet: Għall-użu intern bħala parti minn deliberazzjoni u konsultazzjonijiet preliminarji | 14,36 | 19,06 | 19,29 | 4.5. Rifjut ta' Stat Membru | 3,82 | 4,26 | 7,64 | total | 100,00 | 100,00 | 100,00 | 7. TALBIET TA' KONFERMA 2005 | 2006 | 2007 | 4.1.a. protezzjoni tal-interess pubbliku - l-ewwel inċiż - is-sigurtà pubblika | 0,00 | 0,00 | 0,9 | 4.1.a. protezzjoni tal-interess pubbliku - it-2 inċiż - id-difiża u l-kwistjonijiet militari | 0,00 | 0,49 | 0,4 | 4.1.a. protezzjoni tal-interess pubbliku - it-3 inċiż - ir-relazzjonijiet internazzjonali | 5,31 | 3,40 | 2,2 | 4.1.a. protezzjoni tal-interess pubbliku - ir-4 inċiż - il-politika finanzjarja, monetarja jew ekonomika | 0,53 | 0,97 | 0,4 | 4.1.b. Protezzjoni tal-ħajja privata u l-integrità tal-individwu | 10,61 | 13,59 | 4,8 | 4.2. l-1 inċiż - Protezzjoni tal-interessi kummerċjali | 14,32 | 16,50 | 25,25 | 4.2. It-2 inċiż - Protezzjoni tal-proċeduri leġiżlattivi u pariri leġali | 10,88 | 10,19 | 4,8 | 4.2. It-3 inċiż - Protezzjoni tal-attivitajiet ta' spezzjoni, inkjesta u verifika | 28,38 | 27,18 | 24,75 | 4.3.l-1 subparagrafu - Proċedura ta’ teħid ta’ deċiżjonijiet, deċiżjoni li għadha ma tteħditx | 7,96 | 7,77 | 5,7 | 4.3. It-2 subparagrafu - Proċedura ta’ teħid ta’ deċiżjonijiet, deċiżjoni li diġà ttieħdet: Għall-użu intern bħala parti minn deliberazzjoni u konsultazzjonijiet preliminarji | 12,47 | 9,71 | 11,7 | 4.5. Rifjut ta' Stat Membru | 9,55 | 10,19 | 19,1 | total | 100,00 | 100,00 | 100,00 | DISTRIBUZZJONI TAT-TALBIET 8. SKONT IL-KATEGORIJA SOċJOPROFESSJONALI TA' MIN IPPREżENTA TALBA (%) 2005 | 2006 | 2007 | Id-Dinja akkademika | 10,49 | 32,08 | 31,85 | Is-Soċjetà ċivili (gruppi ta' interess, industrija, NGOs. eċċ.) | 29,44 | 17,27 | 17,77 | Membri tal-pubbliku li l-profil soċjoprofessjonali tagħhom ma ġiex indikat | 31,89 | 16,55 | 15,33 | Awtoritajiet pubbliċi (minbarra l-istituzzjonijiet tal-UE) | 12,32 | 15,67 | 15,69 | Avukati | 11,00 | 10,43 | 9,69 | Istituzzjonijiet oħra tal-UE | 3,78 | 06,85 | 6,75 | Ġurnalisti | 1,07 | 01,14 | 2,90 | 9. SKONT L-ORIġINI ġEOGRAFIKA TAT-TALBIET (%) 2005 | 2006 | 2007 | Il-Belġju | 22,63 | 20,26 | 19,86 | Il-Ġermanja | 13,24 | 18,67 | 15,58 | Franza | 9,71 | 9,31 | 9,32 | L-Italja | 9,77 | 8,41 | 8,18 | Ir-Renju Unit | 6,62 | 5,73 | 5,76 | L-Olanda | 5,29 | 5,35 | 4,42 | Spanja | 5,52 | 5,33 | 5,92 | L-Awstrija | 1,92 | 3,18 | 2,71 | Il-Polonja | 1,48 | 2,61 | 2,41 | Il-Lussemburgu | 0,66 | 2,15 | 2,80 | Mhux indikat | 7,44 | 1,64 | 1,16 | Id-Danimarka | 2,14 | 1,55 | 1,23 | Il-Portugall | 1,54 | 1,31 | 1,18 | L-Iżvezja | 1,10 | 1,24 | 1,46 | Il-Litwanja | 0,28 | 1,21 | 0,55 | Il-Greċja | 1,92 | 1,20 | 1,50 | L-Irlanda | 1,70 | 1,15 | 0,82 | Ir-Repubblika Ċeka | 0,63 | 1,08 | 0,89 | L-Ungerija | 0,60 | 0,95 | 0,86 | L-Istati Uniti | 0,69 | 0,89 | 0,61 | Il-Finlandja | 0,88 | 0,78 | 1,43 | L-Iżvizzera | 0,85 | 0,77 | 0,82 | Oħrajn | 0,63 | 1,76 | In-Norveġja | 0,44 | 0,51 | 0,32 | Malta | 0,35 | 0,49 | 0,45 | Is-Slovakkja | 0,38 | 0,37 | 0,59 | L-Estonja | 0,13 | 0,37 | 0,29 | Is-Slovenja | 0,19 | 0,31 | 1,80 | Ċipru | 0,16 | 0,26 | 0,25 | Il-Bulgarija | 0,25 | 0,25 | 0,94 | It-Turkija | 0,09 | 0,22 | 0,12 | Il-Kroazja | 0,09 | 0,22 | 0,43 | Il-Latvja | 0,28 | 0,20 | 0,14 | Ir-Rumanija | 0,16 | 0,20 | 0,96 | Il-Ġappun | 0,03 | 0,18 | 0,20 | Il-Kanada | 0,16 | 0,15 | 0,25 | L-Awstralja | 0,15 | 0,07 | L-Ukrajna | 0,03 | 0,14 | 0,04 | Il-Liechtenstein | 0,09 | 0,12 | 0,45 | Ir-Russja | 0,06 | 0,11 | 0,05 | L-Iżrael | 0,06 | 0,09 | 0,12 | Iċ-Ċina (inkl. Hong Kong) | 0,06 | 0,08 | 1,01 | L-ERJM[13] | 0,03 | 0,08 | 0,04 | L-Albanija | 0,03 | 0,05 | 0,02 | Il-Brażil | 0,03 | 0,05 | 0,04 | L-Iżlanda | 0,06 | 0,03 | 0,02 | Il-Messiku | 0,03 | 0,02 | 0,05 | L-Eġittu | 0,06 | 0,14 | L-Indja | 0,03 | It-Tajwan | 0,03 | 2005 | 2006 | 2007 | Pajjiżi tal-UE | 89,13 | 93,93 | 92,28 | Pajjiżi Kandidati | 0,54 | 0,22 | 0,12 | Oħrajn | 3,34 | 3,49 | 4,55 | Mhux indikat | 7,50 | 2,37 | 3,05 | 10. SKONT L-OQSMA TA' INTERESS (%) Direttorati Ġenerali /Servizzi | 2007 | SĠ - Segretarjat Ġenerali | 10,19% | JLS - Ġustizzja, Libertà u Sigurtà | 8,45% | TREN - Enerġija u Trasport | 7,54% | COMP - Kompetizzjoni | 7,32% | MARKT - Is-Suq Intern | 6,46% | ENV - DĠ Ambjent | 6,11% | ENTR - DĠ għall-Intrapriża | 5,48% | TAXUD - DĠ Tassazzjoni u Unjoni Doganali | 4,82% | SANCO - Saħħa u l-Protezzjoni tal-Konsumaturi | 4,27% | AGRI – Agrikultura | 4,11% | RELEX - Relazzjonijiet Esteri | 4,09% | REGIO - Politika Reġjonali | 3,69% | ELARG - Tkabbir | 3,18% | EMPL - Impjiegi u Affarijiet Soċjali | 3,10% | TRADE - Kummerċ | 2,48% | ADMIN - DĠ Persunal u Amministrazzjoni | 2,34% | INFSO - Soċjetà tal-Informazzjoni | 2,21% | DEV - Żvilupp | 2,12% | RTD - Riċerka | 1,64% | EAC - Edukazzjoni u Kultura | 1,58% | SJ - Servizz Legali | 1,34% | BUDG - Baġit | 1,31% | AIDCO - Uffiċju ta' kooperazzjoni EuropeAid | 1,27% | ECFIN - Affarijiet Ekonomiċi u Finanzjarji | 1,07% | FISH - Sajd | 0,95% | COMM - Servizz Komunikazzjoni | 0,73% | OLAF - Uffiċċju Ewropew għall-Ġlieda Kontra l-Frodi | 0,45% | DGT - Direttorat Ġenerali għat-Traduzzjoni | 0,40% | ESTAT - Eurostat | 0,24% | ADMIN (OIB) | 0,22% | ECHO - Uffiċju għall-Għajnuna Umanitarja | 0,21% | CAB - Kabinetti tal-Kummissarji | 0,16% | PMO - Uffiċċju għall-Amministrazzjoni u l-Pagamenti ta' Drittijiet Individwali | 0,13% | IAS - Verifika Interna | 0,10% | EPSO - Uffiċċju għar-Reklutaġġ | 0,08% | BEPA - l-Uffiċċju tal-Konsulenti dwar il-Politika Ewropea | 0,06% | DIĠIT | 0,03% | OPOĊE - Uffiċċju għall-Pubblikazzjonijiet | 0,03% | KF - Kontroll Finanzjarju | 0,02% | ĊKR - Ċentru Konġunt tar-Riċerka | 0,02% | SCIC - Servizz Komuni għall-Interpretazzjoni fil-Konferenzi | 0,02% | Total: | 100,00% | [1] ĠU L 145, tal-31.5.2001, p. 43 [2] Għal iktar tagħrif dwar il-politika ta’ trasparenza, irreferi għar-Rapport Ġenerali 2007 dwar l-Attività tal-Unjoni Ewropea f'dan l-indirizz: http://europa.eu/generalreport/fr/2007/rg10.htm [3] COM (2007) 185 tat-18 ta' April 2007. [4] “Dokumenti sensittivi huma dokumenti li ġejjin mill-istituzzjonijiet jew mill-aġenziji mwaqqfa minnhom, mill-Istati Membri, pajjiżi terzi jew Organizzazzjonijiet Internazzjonali, ikklassifikati bħala "TRÉS SECRET/TOP SECRET", "SECRET" jew "CONFIDENTIEL" skont ir-regoli tal-istituzzjoni rilevanti, li jħarsu l-interessi essenzali tal-Unjoni Ewropea jew ta' wieħed jew aktar mill-Istati Membri tagħha fl-oqsma koperti mill-Artikolu 4(1)(a), partikolarment is-sigurtà pubblika, kwistjonijiet militari u tad-difiża” (Art 9(1)) [5] Għal tagħrif dettaljat dwar dan il-każ, ara http://www.euro-ombudsman.eu.int/decision/en/default.htm [6] Każ imniżżel bi żball fir-rapport preċedenti [7] idem [8] Kawża li dwarha sar rikors fil-Qorti tal-Prim Istanza [9] idem [10] Ir-Regolament tat-18 ta’ Diċembru 2008 dwar il-protezzjoni tal-individwi fir-rigward tal-ipproċessar ta' dejta personali mill-istituzzjonijiet u l-korpi Komunitarji u dwar il-moviment liberu ta' tali dejta (ĠU L 8, 12/01/2001, p. 1). [11] Id-deċiżjoni tat-30 ta’ Novembru 2004, IFAW Internationaler Tierschutz-Fonds/Commission (T-168/02) [12] Għal tagħrif dettaljat dwar dawn il-kawżi, ara http://curia.europa.eu/jurisp/cgi-bin/form.pl?lang=fr [13] L-Eks Repubblika Jugoslava tal-Maċedonja